S-1359/2009

Mál þetta, sem dómtekið var 26. janúar sl., er höfðað með ákæru útgefinni af Ríkislögreglustjóra 23. desember 2009 á hendur S-kk-þgf G-kk-þgf, Arkarholti 19, Mosfellsbæ, „fyrir meiri háttar brot gegn skattalögum framin í rekstri einkahlutafélagsins Byggingarfélagið Baula, sem ákærði var framkvæmdastjóri, stjórnarmaður og prókúruhafi fyrir, með því að hafa:

1. Eigi staðið ríkissjóði skil á virðisaukaskatti sem innheimtur var í starfsemi einkahlutafélagsins á neðangreindum tímabilum, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 13.185.632, sem sundurliðast sem hér greinir:

2. Eigi staðið skil á skilagreinum vegna staðgreiðslu opinberra gjalda á lögmæltum tíma vegna tímabilanna mars, júlí og ágúst 2006, ágúst 2007 og janúar og maí 2008, og hafa eigi staðið ríkissjóði skil á staðgreiðslu opinberra gjalda vegna neðangreindra tímabila, í samræmi við fyrirmæli í III. kafla laga um staðgreiðslu opinberra gjalda nr. 45/1987, sem haldið var eftir af launum starfsmanna einkahlutafélagsins vegna sömu tímabila, samtals að fjárhæð kr. 17.943.803,- sem sundurliðast sem hér greinir:

Greiðslutímabil: Vangoldin staðgreiðsla:

Árið 2006

mars kr. 555.081

apríl kr. 488.407

maí kr. 600.657

júní kr. 609.551

júlí kr. 588.923

ágúst kr. 645.628

september kr. 843.394 kr. 4.331.641

Árið 2007

febrúar kr. 1.225.226

apríl kr. 1.624.855

ágúst kr. 1.268.663

september kr. 1.120.911

október kr. 1.356.963

nóvember kr. 1.410.403

desember kr. 1.616.629 kr. 9.623.650

Árið 2008

janúar kr. 649.154

febrúar kr. 987.101

mars kr. 849.738

apríl kr. 938.571

maí kr. 563.948 kr. 3.988.512

Samtals: kr. 17.943.803

Framangreind brot ákærða samkvæmt 1. og 2. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.

Þess er krafist að ákærði verði dæmdur til refsingar og greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorð hefur ákærði ekki áður verið fundinn sekur um refsiverða háttsemi. Hann hefur játað brot sín greiðlega. Þykir refsing hans hæfilega ákveðin fangelsi í 10 mánuði, en fresta skal fullnustu refsingar og hún niður falla að 2 árum liðnum frá birtingu dómsins haldi ákærði almennt skilorð 57. gr. almennra hegningarlaga nr. 19/1940. Þá verður honum gert að greiða 60.300.000 krónur í sekt til ríkissjóðs og komi 6 mánaða fangelsisrefsing í stað sektarinnar verði hún ekki greidd innan fjögurra vikna frá birtingu dómsins.

Ákærði greiði þóknun skipaðs verjanda síns, T-kk-ef A-kk-ef hdl., 87.850 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, S-kk-nf G-kk-nf sæti fangelsi í 10 mánuði, en fresta skal fullnustu refsingar og hún niður falla að 2 árum liðnum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 60.300.000 krónur í sekt til ríkissjóðs innan fjögurra vikna frá birtingu dómsins en sæti ella fangelsi í 6 mánuði.

Ákærði greiði þóknun skipaðs verjanda síns, T-kk-ef A-kk-ef hdl., 87.850 krónur.

Á-kk-nf M-kk-nf